เรื่องร้องเรียน: ตอนนี้เหม็นกลิ่นควันมาก ลอยมากับลม  กลิ่นควันเผาไฟ มาดมได้เลยค่ะ
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบ ภายในโรงงานเตาเผามูลฝอยติดเชื้อ เมื่อวันที่ 12 มกราคม 2566 เวลา 10.00 น. ซึ่งบริษัทกรุงเทพธนาคม จำกัด เป็นผู้รับจ้างเก็บขนและกำจัดมูลฝอยติดเชื้อ รับมูลฝอยติดเชื้อที่ปกปิดมิดชิดจากสถานพยาบาลในเขตกรุงเทพมหานคร กำจัดมูลฝอยติดเชื้อโดยวิธีการเผาด้วยความร้อนสูง โดยโรงงานเตาเผามูลฝอยติดเชื้อ มีจำนวน 3 โรง เป็นระบบ 2 ห้องเผาไหม้ ห้องเผาที่ 1 อุณหภูมิไม่น้อยกว่า 760 องศาเซลเซียส ควันที่เกิดจากการเผาไหม้จากห้องเผาที่ 1 จะส่งไปกำจัดในห้องเผาไหม้ที่ 2 ด้วยอุณหภูมิไม่น้อยกว่า 1,000 องศาเซลเซียส ใช้แก็ส LPG เป็นเชื้อเพลิง โรงงานเตาเผามูลฝอยติดเชื้อ 1 มีระบบบำบัดอากาศเสียแบบสเปรย์น้ำ ส่วนโรงงานเตาเผามูลฝอยติดเชื้อ 2 และ 3 มีระบบลดอุณหภูมิและระบบบำบัดอากาศเสีย 3 ขั้นตอน คือ หอลดกรด(Wet Scrubber) ผงถ่านกัมมันต์ (Activated Carbon) และถุงกรอง (Bag Filter) มีการติดตั้งระบบติดตามการตรวจวัดมลพิษที่ปล่องแบบต่อเนื่อง ทั้งนี้ จากการลงพื้นที่ตรวจสอบระบบการทำงานของโรงงานเตาเผามูลฝอยติดเชื้อ ไม่พบว่ามีควันออกจากปลายปล่อง และไม่มีกลิ่นควันที่เกิดจากการเผาไหม้    มูลฝอยติดเชื้อ และได้ลงพื้นที่ภายในหมู่บ้านเศรษฐศิริพัฒนาการ แขวงประเวศ เขตประเวศ                  เมื่อวันที่ 12 มกราคม 2566 เวลา 13.00 น. ได้พบกับเจ้าหน้าที่นิติบุคคลประจำโครงการ                หมู่บ้านเศรษฐศิริพัฒนาการ ทราบว่ามีกลิ่นขยะลอยมาตามทิศทางของลมบ้างเป็นช่วงๆ ส่วนมากจะได้รับกลิ่นเหม็นขยะตอนเวลาประมาณ 17.00 น. เป็นต้นไป ส่วนปัญหาเขม่าควันจากการเผาไหม้ ไม่พบมีเขม่าควัน            หรือกลิ่นเหม็นควันที่เกิดจากการเผาไหม้มูลฝอยติดเชื้อ 		ศูนย์กำจัดมูลฝอยอ่อนนุช ได้รับทราบถึงผลกระทบที่เกิดจากการดำเนินการกำจัดมูลฝอย    ได้ประสานกับบริษัทผู้รับจ้างกำจัดมูลฝอย ตรวจสอบเฝ้าระวังผลการตรวจวัดมลพิษแบบต่อเนื่อง รวมถึงการดูแลบำรุงรักษาระบบบำบัดอากาศให้มีประสิทธิภาพตลอดเวลาการทำงาน ควบคุมการกำจัดมูลฝอย          ให้เป็นไปตามมาตรฐานข้อกำหนดอย่างเคร่งครัด เพื่อลดผลกระทบกับประชาชนที่อาศัยอยู่โดยรอบ        ศูนย์กำจัดมูลฝอยอ่อนนุช
ความเห็นของผู้แจ้ง: ขอบคุณมากค่ะที่มีการลงพื้นที่จริง แต่ก็ยังมีกลิ่นควันมาเรื่อยๆ ฉะนั้นอาจไม่ใช่ต้นเหตุจากการเผาขยะของโรงงานขนาดใหญ่ แต่เป็นการลักลอบเผาของชาวบ้าน ฉะนั้นช่วยลาดตระเวนพื้นที่บ่อยๆ ไม่ให้เกิดการลักลอบเผาด้วยนะคะ  เพื่อสุขภาพปอดของคนในพื้นที่ทุกคน ขอบคุณมากค่ะ
พื้นที่: แขวงหนองบอน เขตประเวศ กรุงเทพมหานคร